**Jankó két vendége című mese feldolgozása**

A tanítási óra helye: *Szeged és Térsége Bárczi Gusztáv Egységes Gyógypedagógiai Módszertani Intézmény*

A tanítási óra ideje: *2016. 04. 06.*

Tanít: *Zsolt Emese, gyógypedagógus*

Osztály: *2. osztály – tanulásban akadályozott tanulók*

Tantárgy: *Magyar irodalom*

A tanítási óra anyaga: *Jankó két vendége című mese feldolgozása*

Fejlesztési feladatok: *Szókincsbővítés, együttműködési készség fejlesztése, emlékezet, gondolkodás fejlesztése, anyanyelvi képességfejlesztés, betűfelismerés, helyesírás fejlesztése.*

A tanítási óra eszközei: *Szitakötő folyóirat, interaktív tábla, projektor, laptop, betűkártyák, igaz-hamis táblák, j-ly betűvel ellátott táblák, jó- és rosszkedvet ábrázoló táblák.*

Felhasznált irodalom, források: *Szitakötő c. folyóirat 2016. évi 1. száma (Varga-Fogarasi Szilvia Jankó két vendége című meséje)*

|  |  |  |  |  |  |
| --- | --- | --- | --- | --- | --- |
| *Időkeret* | *Képzési tartalom, tevékenységi forma* | *Didaktikai célok, feladatok* | *Módszerek és tanulásszervezési formák* | *Eszközök* | *Egyéni segítségnyújtás, differenciálás* |
| 2’ | *A két tanóra menetének ismertetése.**„Ez egy rendhagyó olvasás óra lesz. Felolvasok nektek egy mesét, amivel kapcsolatban sok-sok játékot oldunk meg és bábokat is fogunk készíteni.”* | *A tanórák előkészítése.**A tanulók érdeklődésének felkeltése, célkitűzés.* | *Megbeszélés**Frontális munka* |  | *Autista kisfiúnak még egyszer külön elmondani, mit fogunk csinálni.* |
| 5’ | *Jankó két vendége című mese felolvasása/meghallgatása**„Hallgassátok meg Varga-Fogarasi Szilvia Jankó két vendége című meséjét!”* Felolvasom a mesét. | *A tanulók képzeletének aktivizálása. A mese meghallgatásával az órák előkészítése.* | *Meseolvasás (tanári) – mesehallgatás**Frontális munka* | *Szitakötő folyóirat* |  |
| 5’ | *A történet megbeszélése*A mesével kapcsolatos kérdéseket teszek fel a tanulóknak:*„Hol játszódik a mese?**Kik a szereplői?”*Megbeszéljük a gyerekek számára ismeretlen szavak jelentését, ezekről képeket keresünk az interneten és kivetítem őket. | *A mesében szereplő szavak tisztázásával a mese megértésének elősegítése. Szókincsbővítés.* | *Megbeszélés**Tanári kérdés-tanulói válasz**Tanári magyarázat**Beszélgetés**Szemléltetés**Frontális munka* | *Interaktív tábla, projektor, laptop* | *A tanulók rávezetése segítő kérdésekkel a helyes válaszokra.* |
| *3’* | *Játékos vetélkedő a meséhez* Minden tanuló kap egy képet, amelyen a három szereplő valamelyike található, ez alapján alkotunk 3 csapatot. |  |  | *Képes kártyák a három szereplőről* |  |
| *5’* | *Igaz vagy hamis játék*Minden csapat kap egy igaz és egy hamis táblát (I és H betűkkel ellátva). A meséhez kapcsolódó állításokat mondok. (Pl. Rosszkedvet nem akarta beengedni Jankó a házába.) A csapatokat közösen eldöntik, hogy az általam mondott állítás igaz vagy hamis és az ennek megfelelő táblát emelik fel. | *A tanulók együttműködési készségének fejlesztése. A tanulók érdeklődésének fenntartása. Gondolkodásfejlesztés. Állítások igazságtartalmának megítélésének gyakorlása.* | *Tanári magyarázat**Cselekedtetés**Játék**Szemléltetés**Csoportmunka* | *Igaz és hamis táblák (csapatonként egy)* | *Csapatok segítése, hogy a csapatmunkából a gyengébb képességű tanulók se maradjanak ki.* |
| *5’* | *Kvízjáték* Kérdéseket vetítek ki a meséhez kapcsolódóan az interaktív táblán. Minden kérdéshez 4 választási lehetőség tartozik, a csapatoknak magasba emelt táblákkal kell szavazniuk, hogy az A, B, C vagy D válasz a helyes. | *A tanulók együttműködési készségének fejlesztése. A tanulók érdeklődésének fenntartása. Gondolkodás és emlékezet fejlesztése, olvasás gyakorlása.* | *Tanári magyarázat**Cselekedtetés**Játék**Szemléltetés**Csoportmunka* | *A, B, C és D jellel ellátott szavazótáblák, interaktív tábla, projektor, laptop* | *Csapatok segítése, hogy a csapatmunkából a gyengébb képességű tanulók se maradjanak ki.* |
| *5’* | *Szereplők nevének kirakása betűkből*Minden csapat kap kis papírdarabkákra írt betűket. Ezekből kell a történet szereplőinek (Jankó, Jókedv, Rosszkedv) nevét kirakniuk minél gyorsabban és hibátlanul.  | *A tanulók együttműködési készségének fejlesztése. A tanulók érdeklődésének fenntartása. Szerialitás fej-lesztés, betűk felismerésének, sorrendjének gyakorlása. Helyesírás fejlesztése, nevek nagybetűvel történő írásának gyakorlása.* | *Tanári magyarázat**Cselekedtetés**Játék**Csoportmunka* | *Betűkártyák* | *Csapatok segítése, hogy a csapatmunkából a gyengébb képességű tanulók se maradjanak ki.* |
| *5’* | *j vagy ly?*A csapatoknak néhány a történetben szereplő szóról (pl. haj, mély, Jankó) kell eldönteniük hogy *j* vagy *ly* betűvel írjuk őket. Mondok egy szót, majd jelzésre a csapat egy tagja magasba emeli a *j* vagy a *ly* betűvel ellátott szavazótáblát. | *A tanulók együttműködési készségének fejlesztése. Az új betű elmélyítése (ly), helyesírási ismeretek gyakorlása.* | *Tanári magyarázat**Cselekedtetés**Játék**Csoportmunka* | *j illetve ly betűvel ellátott szavazótáblák* | *Csapatok segítése, hogy a csapatmunkából a gyengébb képességű tanulók se maradjanak ki.* |
| *5’* | *Nektek milyen kedvetek van?*A jó- és rosszkedvet ábrázoló tábla segítségével minden tanuló elmondja, hogy milyen kedve van és miért. Megbeszéljük, kihez milyen gyakran látogat el a Jókedv vagy éppen a Rosszkedv. | *Személyiségfejlesztés, összefüggő beszéd gyakorlása, érzések, gondolatok megfogalmazása.* | *Beszélgetés**Frontális munka* | *Jó és rossz kedvet ábrázoló táblák* | *Autista kisfiúnak segítő kérdéseket feltenni.* |
| *5’* | *A vetélkedő eredményeinek ismertetése, az óra lezárása*Összesítem a csapatok pontjait és kihirdetem a vetélkedő sorrendjét. A tanulók elmondják mi tetszett/nem tetszett nekik a játék során. | *Az óra lezárása, a tanulók helyes önértékelésének elősegítése. A csoportmunka tapasztalatainak megbeszélése.* | *Megbeszélés**Beszélgetés**Frontális munka* |  | *A csapatonkénti mellett személyes értékelés is.* |

A tanítási óra helye: *Szeged és Térsége Bárczi Gusztáv Egységes Gyógypedagógiai Módszertani Intézmény*

A tanítási óra ideje: *2016. 04. 06.*

Tanít: *Zsolt Emese, gyógypedagógus*

Osztály: *2. osztály – tanulásban akadályozott tanulók*

Tantárgy: *Technika, életvitel és gyakorlati ismeretek*

A tanítási óra anyaga: *Bábkészítés a Jankó két vendége című meséhez, dramatizálás*

Fejlesztési feladatok: *Kreativitás, finommotorika fejlesztése. Eszközhasználat (olló) gyakorlása. Személyiségfejlesztés. Emlékezet, kifejező beszéd, összefüggő beszéd fejlesztése.*

A tanítási óra eszközei: *Szitakötő folyóirat, papír, kifestők, olló, ragasztó, színes ceruza, zsírkréta, krepp papír, hurkapálca, fényképezőgép, „bábasztal”.*

Felhasznált irodalom, források: *Szitakötő c. folyóirat 2016. évi 1. száma (Varga-Fogarasi Szilvia Jankó két vendége című meséje)*

|  |  |  |  |  |  |
| --- | --- | --- | --- | --- | --- |
| *Időkeret* | *Képzési tartalom, tevékenységi forma* | *Didaktikai célok, feladatok* | *Módszerek és tanulásszervezési formák* | *Eszközök* | *Egyéni segítségnyújtás, differenciálás* |
| 5’ | *Eszközök előkészítése, az elkészítés menetének megbeszélése**„Az előző órán megismertétek Jankó két vendégének történetét, ezen az órán pedig bábokat fogunk készíteni a meséhez, majd el is játsszuk azt.”* | Az óra előkészítése. *A tanulók érdeklődésének felkeltése.* | *Megbeszélés**Frontális munka* | *Papír, kifestők, színes ceruza, zsírkréta, olló, hurkapálca.* |  |
| 10’ | *Szereplő választása, színezése*Átismételjük a mese szereplőit, a tanulók kiválasztják a nekik tetsző szereplőt, majd kiszínezik. | *Színezés, rajzolás gyakorlása. Esztétikus kivitelezés elősegítése.* | *Cselekedtetés**Szemléltetés**Egyéni munka* | *Színes ceruza, zsírkréta, papír, kifestők* | *Autista kisfiú segítése a színezés közben.* |
| 5’ | *A kiszínezett bábok kivágása*A tanulók kivágják a kiszínezett munkáikat. (Jókedvhez egy nap, Rosszkedvhez felhő is tartozik – a felhőhöz krepp-papír csíkokra vágásával és ezek felragasztásával eső készítése.)  | *Eszközhasználat gyakorlása (nyírás ollóval). Esztétikus kivitelezés elősegítése.* | *Cselekedtetés**Differenciálás**Egyéni munka* | *Olló, kiszínezett szereplők, krepp papír* | *Egyes tanulóknál segítség az olló használatában.* |
| 5’ | *Bábok felragasztása hurkapálcára*A kivágott bábokat felragasztjuk a hurkapálcára.  | *Eszközhasználat gyakorlása (ragasztó). A tanulók kompozíciós képességének fejlesztése* | *Megbeszélés**Cselekedtetés**Szemléltetés**Egyéni munka* | *Ragasztó, kartonból kivágott patkó forma, kivágott házak, fák, templomok* | *Felragasztás segítése minden tanulónál.* |
| 15’ | *Mese eljátszása az elkészült bábokkal*A mesét többször elbábozzuk egy függönnyel letakart asztal mögött. Minden tanuló bábozhat, aki szeretne. Az elkészült bábokat a mese eljátszása közben lefényképezem. | *A tanulók személyiségének fejlesztése, kifejező beszéd, összefüggő beszéd gyakorlása. Kreativitás, emlékezet fejlesztése.* | *Dramatizálás**Szemléltetés**Kiscsoportos munka* | *Elkészült bábok, „bábozó asztal”, fényképezőgép* | *Tanulók segítése elakadás esetén.* |
| 5’ | *Eszközök elpakolása, az óra lezárása*Minden tanuló elpakolja saját maga után a használt eszközöket. Értékelem a tanulók munkáját, mindenki elmondhatja mi tetszett neki a mesében, a tanórákban. | *Az óra lezárása, a tanulók rendszeretetének elősegítése.**A két óra pozitív élményeinek kiemelése.* | *Cselekedtetés**Egyéni munka* | *Az óra során használt eszközök* | *Személyre szabott értékelés.* |

Az elkészült bábok

 

A mese eljátszása, bábozás:

